钦定古今图书集成/明伦汇编/氏族典/第370卷 > 《廖用贤尚友录》 > 阎敞
## 钦定古今图书集成/明伦汇编/氏族典/第370卷 > 《廖用贤尚友录》 > 阎敞

按《尚友录》：敞字子张，为郡五官掾。太守第五尝被征，
以俸钱百三十万寄敞，敞埋置堂上。后尝举家病死，
惟馀孤孙九岁。尝未死间，曾说有钱三十万寄敞，及
孙，长大求敞，敞见之悲喜不胜，即取钱还孙。孙曰：“祖
惟言三十万，无百三十万。”敞曰：“府君病困，谬言耳，郎
君弗疑。”